Purpura kolombo

La Palverta kolombo laŭ sia propra aspekto aŭ Purpura kolombo laŭ la scienca nomo (Columba punicea) estas birdospecio de la familio de Kolombedoj, Columbidae, kiu estas loĝanta reproduktanta birdo en disaj areoj el Hinda Subkontinento kaj Sudorienta Azio. Ĝi havas malrapidan flugmanieron kaj pasigas multan tempon side ripoze en la foliaro de grandaj fruktarboj, ofte en ĉeriveraj arbaroj de ebenaĵoj. Ĝi estas ĉefe bruna supre kaj grenatkolora sube kun nuanco de verdo aŭ ametisto, kio estas tialo por la epiteta "purpura". Maskloj havas blankecan grizan kapoverton dum inoj havas brunecgrizan kapoverton kaj malpli da brilo en la plumaro. Ili estas fruktomanĝuloj, kiuj manĝas en malgrandaj grupoj en la kanopeo de arboj, sed foje descendas surgrunden por pluki semojn kaj faliĝintajn fruktojn.

 Priskribo 
Tiu granda 36–40.5 cm-longa kolombo estas malhele kaŝtanbrunan kun kontrasta palverto. La masklo havas blankec-grizan kronon, purpur-grenatkolorajn suprajn partoj kun svaga verda brilo sur la kolo; pli forte irizecan mantelon kaj dorson; malhele ardez-koloran pugon kaj suprajn vostoplumojn; vinec-brunajn orel-kovrilojn, gorĝon kaj subajn partojn; kaj nigracan voston kaj flugoplumoj. Inoj havas pli brunec-grizan kronon. Junuloj dekomence havas kronkoloron kongrue kun la mantelo, senkolorajn flugilkovrilojn kaj skapularojn kun ruĝecaj bordoj, multe reduktitan brilon en la supraj partoj kaj pli grizajn subajn partojn. La kruroj estas purpuraj kaj la iriso estas krem-flavaj en plenkreskuloj. La haŭto ĉirkaŭokule kaj la vaksaĵoj estas ruĝecaj.

Kelkaj taksonomiistoj grupigis tiun specion kun la Columba argentina, ĉar ambaŭ estas malnovmondaj kolomboj en kiuj mankas bildoj en la dorso de la kolo.

 Distribuado kaj habitatoj 
La Purpura kolombo estas tre surloke distribuata tra sia ampleksa teritorio, kio enhavas partojn de norda kaj nordorienta Barato, Bangladeŝo, Birmo, Tajlando, Laoso, Kamboĝo kaj Vjetnamo. La tipa specimeno estis kolektita en Ĉaibasa, Singbum, Barato, sed relative malmultaj registroj ekzistas el Suda Barato. Registroj de la specioj ekzistas el Maharahtra, Orissa, Bihar kaj Andhra Pradesh (Araku valo).   Observantoj konsideris ĝin sezona vizitanto en Srilanko. En kelkaj partoj de Tajlando, ili estas vintraj vizitantoj kaj birdoj estis viditaj ripozantaj en mangrovoj malproksime el la ĉeftero.

Ili troviĝas ĉefe sur arbaroj de ebenaĵoj. Ili oftas en ampleksa vario de habitatoj el malaltaj teroj ĝis 1600 m, ĉefe en unuarangaj kaj duarangaj ĉiamverdaj arbaroj, sed ankaŭ en malfermaj, deciduaj dipterokarpaj arbaroj, bambuo, kaj agrikulturaj kampoj, partikulare proksime de arbaroj. Mangrovejoj, malgrandaj arbaraj insuloj kaj aliaj marbordaj habitatoj estas probable vizitataj nur en nereprodukta sezono. Ĝi estas ĉefe fruktomanĝulo, kvankam semoj kaj grenoj formas gravajn dietajn komponantojn en kelkaj areoj. Tickell notis, ke tiuj birdoj estis troveblaj en grupoj de 4 ĝis 5, ĉefe en arboj de la gerno "Eugenia" proksime de riveroj. Ili manĝis la berojn de tiuj arboj, manĝante matene kaj vespere kaj ripoze dum la varmo de la tago. Layard notis, ke ili favoris arbojn de la genro "Cinnamomum". Ŝajne ne estis oftaj en plej el ties teritorio. Oni diris, ke la specio estis abunda en la insulo Koh Mur aŭ Pulau Muntia en okcidenta Tajlando. Ĵusaj registroj indikis, ke ĝi nuntempe vivas nur rare kaj vagema ene de ties teritorio.  

 Kutimaro kaj ekologio 
Tiuj kolomboj flugas en malgrandaj grupoj, manĝante ĉefe matene kaj vespere. Oni diras, ke ili havas mallaŭtan alvokon similan al tiu de Ducula aenea sed pli mallongan. La reprodukta sezono estas Majo al Aŭgusto kaj la malforta platformo nesta estas metita malalte en arbo kaj oni demetas unu aŭ pli rare du ovojn.

Specio de helminta parazito, nome Cotugnia joyeuxi Baer, estis por la unua fojo kolektita el tiu specio el specimeno de Birmo.

 Referencoj 

Literaturo
 Gibbs, Barnes kaj Cox, Pigeons and Doves (Pica Press 2001) 

Kategorio:Kolombedoj
Kategorio:Birdoj de Azio
Kategorio:Faŭno de Barato
Kategorio:Faŭno de Birmo
Kategorio:Faŭno de Tajlando
Kategorio:Columba